ประมวลกฎหมายวิธีพิจารณาความอาญามาตรา 84 บัญญัติว่าอย่างไร
1. ผู้ใดทำร้ายร่างกายหรือประทุษร้ายต่อเสรีภาพของผู้แทนรัฐต่างประเทศ ซึ่งได้รับแต่งตั้งให้มาสู่พระราชสำนัก ต้องระวางโทษจำคุกไม่เกินสิบปี ผู้ใดพยายามกระทำการเช่นว่านั้น ต้องระวางโทษเช่นเดียวกัน
2. เจ้าพนักงานหรือราษฎรผู้ทำการจับต้องเอาตัวผู้ถูกจับไปยังที่ทำการของพนักงานสอบสวนตามมาตรา 83 โดยทันที
3. ผู้ใดใส่ความผู้อื่นต่อบุคคลที่สาม โดยประการที่น่าจะทำให้ผู้นั้นเสียชื่อเสียง ถูกดูหมิ่น หรือถูกเกลียดชัง ผู้นั้นกระทำความผิดฐานหมิ่นประมาท ต้องระวางโทษจำคุกไม่เกิน 1 ปี หรือปรับไม่เกิน 20,000 บาท หรือทั้งจำทั้งปรับ
4. ผู้ใดใช้อุบายหลอกลวง ขู่เข็ญ ใช้กำลังประทุษร้าย ใช้อำนาจครอบงำผิดคลองธรรม หรือใช้วิธีข่มขืนใจด้วยประการอื่นใด พาหรือส่งคนออกไปนอกราชอาณาจักร ต้องระวางโทษจำคุกตั้งแต่สองปี ถึงสิบปี หรือปรับตั้งแต่สี่พันบาทถึงสองหมื่นบาท หรือทั้งจำทั้งปรับ
คำตอบที่ถูกต้องคือ 2.  เพราะว่า ประมวลกฎหมายวิธีพิจารณาความอาญามาตรา 84 บัญญัติว่า “เจ้าพนักงานหรือราษฎรผู้ทำการจับต้องเอาตัวผู้ถูกจับไปยังที่ทำการของพนักงานสอบสวนตามมาตรา 83 โดยทันที…” จากหลักกฎหมายดังกล่าว เจ้าพนักงานผู้จับกุมจะต้องนำผู้ถูกจับไปสถานีตำรวจโดยทันที  และเมื่อถึงสถานีตำรวจ นาฬิกาของพนักงานสอบสวนก็เริ่มจับเวลา และภายใน 48 ชั่วโมงนี้ พนักงานสอบสวนต้องนำตัวผู้ถูกจับไปพบศาล หากไม่ให้ประกัน มาตรา 87 จะดูเหมือนจะสอดคล้องกับแนวทางของคณะกรรมการสิทธิมนุษยชนในเรื่องระยะเวลา 48 ชั่วโมง  แต่จุดเริ่มจับเวลานั้นแตกต่างกัน คณะกรรมการสิทธิมนุษยชนให้เริ่มจับเวลา 48 ชั่วโมง เมื่อถูกจับกุม แต่มาตรา 87 ให้เริ่มจับเวลา 48 ชั่วโมง เมื่อมาถึงสถานีตำรวจ แม้จะมีมาตรา 84 กำชับไว้อีกมาตราหนึ่งว่าเจ้าพนักงานผู้จับจะต้องนำตัวผู้ถูกจับไปยังสถานีตำรวจโดยทันที แต่คำว่า ‘โดยทันที’ ที่ไม่มีการกำหนดระยะเวลาไว้แน่ชัด อาจจะถูกตีความว่า เวลาหลายชั่วโมง หรือการพาไปแวะสถานที่ไม่เปิดเผยก็ยังอาจหมายถึงโดยทันทีอยู่ เพราะนาฬิกายังไม่เริ่มนับระยะเวลา 48 ชั่วโมงจนกว่าผู้ถูกจับจะมาถึงสถานีตำรวจ ลองมาดูกฎหมายฝรั่งเศส ตำรวจฝรั่งเศสควบคุมตัวผู้ถูกจับไว้ได้เพียง 24 ชั่วโมง นับตั้งแต่เวลาจับกุม หากจะขยายเวลาควบคุมเป็น 48 ชั่วโมงนับแต่จับกุม ก็ต้องได้รับอนุญาตจากพนักงานอัยการหรือศาล โดยต้องนำตัวมาพบพนักงานอัยการหรือศาลหรือติดต่อกับศาลผ่านทางภาพและเสียงเพื่อสั่งขยายระยะเวลาควบคุมตัว[4]
5.ประมวลกฎหมายวิธีพิจาณาความอาญา(วิอาญา)